 ԱՄՓՈՓԱԹԵՐԹ
«ՌԻԵԼԹՈՐԻ ՄԱՍՆԱԳԻՏԱԿԱՆ ՈՐԱԿԱՎՈՐՄԱՆ ՔՆՆՈՒԹՅՈՒՆՆԵՐԻ ԱՆՑԿԱՑՄԱՆ ԵՎ ՀԱՆՁՆԱԺՈՂՈՎԻ ԱՆԴԱՄՆԵՐԻ ԸՆՏՐՈՒԹՅԱՆ ԿԱՐԳԸ, ՈՐԱԿԱՎՈՐՄԱՆ ՔՆՆՈՒԹՅԱՆԸ ՄԱՍՆԱԿՑԵԼՈՒ ՀԱՄԱՐ ԱՆՀՐԱԺԵՇՏ ՓԱՍՏԱԹՂԹԵՐԻ ՑԱՆԿԸ, ԴՐԱՆՔ ՆԵՐԿԱՅԱՑՆԵԼՈՒ ԿԱՐԳԸ ՍԱՀՄԱՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
	1. ՀՀ կրթության, գիտության, մշակույթի և սպորտի նախարարություն
	29.04.2026 թ.

	2. 
	N 01/18.2/14073-2026

	   Կրթության, գիտության, մշակույթի և սպորտի նախարարությունը «Ռիելթորի մասնագիտական որակավորման քննությունների անցկացման և հանձնաժողովի անդամների ընտրության կարգը, որակավորման քննությանը մասնակցելու համար անհրաժեշտ փաստաթղթերի ցանկը, դրանք ներկայացնելու կարգը սահմանելու մասին» ՀՀ կառավարության նախագծի (այսուհետ՝ նաև Նախագիծ)  վերաբերյալ հայտնում է հետևյալը.
   Նախագծի Հավելված 1-ի 10-րդ կետի 3-րդ և 4-րդ ենթակետերը առաջարկում ենք միավորել «իսկ» շաղկապով, իսկ «նաև» բառը հանել, քանի որ առանձին թվարկման պարագայում երկու փաստաթղթերի առկայությունը դառնում է պարտադիր, մինչդեռ 4-րդ ենթակետով սահմանված դրույթից հետևում է, որ բավարար է այդ պայմաններից մեկի առկայությունը:
	Ընդունվել է:
   Նախագծում կատարվել են համապատասխան փոփոխություններ:

	3. ՀՀ էկոնոմիկայի նախարարություն
	29.04.2026 թ.

	4. 
	N 01/10810-2026

	   Ի պատասխան Ձեր՝ սույն թվականի ապրիլի 18-ի N ՍԹ/2293-2026 գրության՝ «Ռիելթորի մասնագիտական որակավորման քննությունների անցկացման և հանձնաժողովի անդամների ընտրության կարգը, որակավորման քննությանը մասնակցելու համար անհրաժեշտ փաստաթղթերի ցանկը, դրանք ներկայացնելու կարգը սահմանելու մասին» Կառավարության որոշման նախագծի վերաբերյալ հայտնում ենք հետևյալը․
   Լրացուցիչ հիմնավորման կարիք ունեն նախագծի Հավելված N 1-ի 
4-րդ կետի 1-ին և 2-րդ ենթակետերով առաջարկվող սահմանափակումները՝ հաշվի առնելով, որ վերջիններս չեն բխում «Ռիելթորական գործունեության մասին» օրենքի 16-րդ հոդվածի 4-րդ մասի և 19-րդ հոդվածի 1-ին մասի 3-րդ կետի դրույթներից։ Բացի այդ, նույն օրենքի 16-րդ հոդվածի 3-րդ մասով նախատեսված չէ լիազորող նորմ՝ ռիելթորի որակավորման քննություններին մասնակցող անձանց, օրենքով սահմանված պահանջներից բացի լրացուցիչ սահմանափակումներ նախատեսելու վերաբերյալ։
   Միաժամանակ հարկ է նշել, որ աուդիտորների, փաստաբանների, ինչպես նաև արտոնագրված հաշտարարների որակավորման կամ արտոնագրման համար համապատասխան իրավական ակտերով նախատեսված չէ քաղաքացիության հետ կապված որևէ պարտադիր պահանջ։
	Ընդունվել է։
Նախագծում կատարվել է համապատասխան փոփոխություն։

	5. ՀՀ բարձր տեխնոլոգիական արդյունաբերության նախարարություն
	18.04.2026թ․

	1. 
	N 01/15.3/2919-2026

	Ի պատասխան 2026 թվականի ապրիլի 18-ի Ձեր թիվ ՍԹ/2293-2026 գրության՝ հայտնում եմ, որ «Ռիելթորի մասնագիտական որակավորման քննությունների անցկացման և հանձնաժողովի անդամների ընտրության կարգը, որակավորման քննությանը մասնակցելու համար անհրաժեշտ փաստաթղթերի ցանկը, դրանք ներկայացնելու կարգը սահմանելու մասին» ՀՀ կառավարության որոշման նախագծի վերաբերյալ ՀՀ բարձր տեխնոլոգիական արդյունաբերության նախարարությունն իր իրավասությունների շրջանակներում կատարված ուսումնասիրության արդյունքում սկզբունքային առարկություններ չունի:
Միաժամանակ նախագծի 1-ին հավելվածի 10-րդ կետով նախատեսվում է, որ որակավորման քննությանը մասնակցելու համար հայտատուի կողմից դիմումը և դիմումին կից փաստաթղթերը կոմիտե են ներկայացվում էլեկտրոնային եղանակով` էլեկտրոնային հարցումների միասնական հարթակի (e-request.am) միջոցով: 
Այս առումով տեղեկացնում ենք, որ 2025 թվականի դեկտեմբերի 4-ին ընդունվել է «Հանրային տեղեկությունների մասին» ՀՀ օրենքը, որի հիմնական նպատակներից է պետական կառավարման համակարգի մարմինների միջև ապահովել տվյալների միասնական օգտագործման գործուն համակարգ (փոխգործելիություն)` կիրառելով տվյալների հավաքագրման «մեկանգամյա» սկզբունքը։ 
 Հաշվի առնելով վերոգրյալը՝ առաջարկում ենք առաջնորդվել նշված օրենքի տրամաբանությամբ:
	Ընդունվել է ի գիտություն:


	6. [bookmark: _Hlk232462993]ՀՀ արդարադատության նախարարություն
	

	2. 
	

	
	   ՀՀ կառավարության 2021 թվականի փետրվարի 25-ի 
N 252-Լ որոշմամբ հաստատված աշխատակարգի 16-րդ կետով սահմանված ժամկետում կարծիք չի ներկայացվել:

	7. ՀՀ արդարադատության նախարարություն
(ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ)
	03.06.2026թ․

	3. 
	№ /27.3.2/28736-2026

	1․ «Ռիելթորի մասնագիտական որակավորման քննությունների անցկացման և հանձնաժողովի անդամների ընտրության կարգը, որակավորման քննությանը մասնակցելու համար անհրաժեշտ փաստաթղթերի ցանկը, դրանք ներկայացնելու կարգը սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 
Նախագծի նախաբանում որպես լիազորող նոր հղում է կատարվել «Ռիելթորական գործունեության մասին» օրենքի 16-րդ հոդվածի 4-րդ մասին և 19-րդ հոդվածի 1-ին մասի 3-րդ կետին։
Սույն դեպքում, նկատի ունենալով, որ նշված երկու հոդվածներով միաժամանակ սահմանված են Կառավարության լիազորությունը ռիելթորի մասնագիտական որակավորման քննությունների անցկացման և հանձնաժողովի անդամների ընտրության կարգը, որակավորման քննությանը մասնակցելու համար անհրաժեշտ փաստաթղթերի ցանկը, դրանք ներկայացնելու կարգը սահմանելու համար, բացի այդ նկատի ունենալով, որ «Ռիելթորական գործունեության մասին» օրենքի (այսուհետ՝ Օրենք) 16-րդ հոդվածը ուժի մեջ է մտնելու 2026 թվականի նոյեմբերի 1-ից, իսկ 19-րդ հոդվածը՝ 2027 թվականի հունիսի 1-ից՝ առաջարկում ենք Նախագծի նախաբանից հանել «և 19-րդ հոդվածի 1-ին մասի 3-րդ կետը» բառերը։
	Ընդունվել է։
Նախագծի նախաբանը վերանայվել է։


	2․ Նախագծի 2-րդ կետի համաձայն՝ սույն որոշումն ուժի մեջ է մտնում պաշտոնական հրապարակմանը հաջորդող օրվանից:
Նկատի ունենալով, որ Նախագծի ընդունման համար հիմք հանդիսացող լիազորող նորմը ուժի մեջ է մտնելու 2026 թվականի նոյեմբերի 1-ին, միաժամանակ հաշվի առնելով, որ Նախագծում առկա են մի շարք կարգավորումներ, որոնք բխում ենք Օրենքի այն դրույթներից, որոնք ուժի մեջ են մտնելու 2027 թվականի հունիսի 1-ից՝ անհրաժեշտ է Նախագծի ուժի մեջ մտնելու ժամկետը վերանայել։
	Ընդունվել է։
Նախագիծը լրամշակվել է։


	3․ Նախագծի հավելված 1-ի (այսուհետ՝ Հավելված 1) 4-րդ կետի 1-ին ենթակետի համաձայն՝ սույն կարգով սահմանված ռիելթորական գործունեության մասնագիտական որակավորում ստանալու համար կարող են դիմել Հայաստանի Հանրապետության այն քաղաքացիները, որոնք ունեն բարձրագույն կրթություն։ 
Նշված կարգավորմամբ ռիելթորական գործունեության մասնագիտական որակավորում ստանալու համար նախատեսվում է Հայաստանի Հանրապետության քաղաքացիության առկայության պահանջ, մինչդեռ Օրենքով նման պահանջ նախատեսված չէ, մասնավորապես՝ Օրենքի 3-րդ հոդվածի 1-ին մասի 4-րդ կետի համաձայն՝  ռիելթորը ֆիզիկական անձ է, որն ունի ռիելթորի որակավորման գործող վկայական, հաշվառված է լիազոր մարմնում և սույն օրենքով սահմանված կարգով ռիելթորական կազմակերպության անունից, իսկ անհատ ձեռնարկատեր լինելու դեպքում իր անունից մատուցում է ռիելթորական ծառայություններ։ Իսկ Օրենքի 16-րդ հոդվածի 3-րդ մասի համաձայն՝ ռիելթորի որակավորման քննություններին կարող են մասնակցել բարձրագույն կրթություն ունեցող ֆիզիկական անձինք: 
Վերոգրյալից ելնելով, գտնում ենք, որ Հավելված 1-ի 4-րդ կետի 1-ին ենթակետն ունի վերանայման կարիք, քանի որ, Նախագծով, ըստ էության, սահմանափակվում է Օրենքով սահմանված իրավունքը։
	Ընդունվել է։
Նախագծում կատարվել է համապատասխան փոփոխություն։

	4․ Հավելված 1-ի 5-րդ կետի համաձայն՝ սույն կարգով սահմանված ռիելթորական գործունեության մասնագիտական որակավորում ստանալու համար չեն կարող դիմել այն ֆիզիկական անձինք, որոնց նկատմամբ չի լրացել օրենքի 18-րդ հոդվածի 11-րդ մասով սահմանված հիմքերով ռիելթորի որակավորման վկայականի գործողության դադարեցման դեպքում նախատեսված մեկ տարին:
Նշված կարգավորմամբ նախատեսվում է սահմանափակում այն ֆիզիկական անձանց համար,  որոնց որակավորման վկայականի գործողության դադարեցվել է Օրենքի 18-րդ հոդվածի 2-րդ մասի 1-ին, 5-րդ և 7-9-րդ կետերով նախատեսված հիմքերով և որոնց նկատմամբ չի լրացել օրենքի 18-րդ հոդվածի 11-րդ մասով սահմանված մեկ տարին։
Այս կապակցությամբ հարկ է անդրադառնալ Օրենքի 22-րդ հոդվածի 1-ին մասին, համաձայն որի՝ սույն օրենքն ուժի մեջ է մտնում 2027 թվականի հունիսի 1-ից, բացառությամբ սույն օրենքի 3-րդ, 16-րդ և 20-րդ հոդվածների, որոնք ուժի մեջ են մտնում 2026 թվականի նոյեմբերի 1-ից:
Վերոգրյալից ելնելով և նկատի ունենալով Նախագծի ուժի մեջ մտնելու ժամկետը, գտնում ենք, որ Հավելված 1-ի 5-րդ կետի կիրառումն գործնականում կառաջացնի խնդիրներ։
Միաժամանակ, նկատի ունենալով «Նորմատիվ իրավական ակտերի մասին» օրենքի 17-րդ հոդվածի 5-րդ մասի 3-րդ կետը, համաձայն որի՝ արգելվում է կատարել շարունակական հղումներ, երբ նորմը, որին հղում է կատարվում, իր հերթին հղում է կատարում մեկ այլ նորմի՝ առաջարկում ենք Հավելված 1-ի 5-րդ կետը շարադրել հետևյալ խմբագրությամբ․ «5․ Սույն կարգով սահմանված ռիելթորական գործունեության մասնագիտական որակավորում ստանալու համար չեն կարող դիմել այն ֆիզիկական անձինք, որոնց որակավորման վկայականի գործողությունը դադարեցվել է Օրենքի 18-րդ հոդվածի 2-րդ մասի 1-ին, 5-րդ և 7-9-րդ կետերով նախատեսված հիմքերով և որոնց նկատմամբ չի լրացել օրենքի 18-րդ հոդվածի 11-րդ մասով սահմանված մեկ տարին։»։
	Մասամբ ընդունվել է։
   Նախագծում կատարվել են համապատասխան փոփոխություններ՝ Հավելված 1-ի 5-րդ կետի ձևակերպումը հստակեցնելու նպատակով։ Միաժամանակ կարգավորումը պահպանվել է, քանի որ այն բխում է Օրենքի 18-րդ հոդվածի 11-րդ մասից։

	5․ Հավելված 1-ի 7-րդ կետի համաձայն՝ հայտարարությունը հրապարակվում է որակավորումն անցկացվելուց ոչ ուշ, քան մեկ ամիս առաջ: Հայտարարությունը կոմիտեի պաշտոնական կայքից հանվում է որակավորման անցկացման օրվանից ոչ շուտ:
Սույն դեպքում հայտարարությունը կոմիտեի պաշտոնական կայքից հանելու նպատակը պարզ չէ, ուստի առաջարկում ենք ներկայացնել լրացուցիչ պարզաբանում։
	Չի ընդունվել։
Նախատեսված կարգավորումը պայմանավորված է Կոմիտեի պաշտոնական կայքէջում հրապարակվող տեղեկատվության արդիականությունն ապահովելու և կայքէջը ոչ ակտուալ հայտարարություններով չծանրաբեռնելու անհրաժեշտությամբ։ Մասնավորապես, որակավորման անցկացման օրվանից հետո տվյալ հայտարարությունը կորցնում է իր ընթացիկ նշանակությունը, ուստի նախատեսվում է հնարավորություն՝ այն պաշտոնական կայքէջից հեռացնելու կամ համապատասխանաբար արխիվացնելու համար։

	6․ Հավելված 1-ի 8-րդ կետի 3-րդ ենթակետի համաձայն՝ Հայտարարությունը պետք է պարունակի առնվազն հետևյալ տվյալները՝ փաստաթղթերի ընդունումը յուրաքանչյուր օրվա համար չպետք է պակաս լինի երեք ժամից։
Նշված կարգավորմամբ ժամային սահմանափակման նախատեսումը պարզ չէ՝ նկատի ունենալով նույն հավելվածի 10-րդ կետը, համաձայն որի՝ որակավորման քննությանը մասնակցելու համար հայտատուի կողմից դիմումը և դիմումին կից փաստաթղթերը կոմիտե են ներկայացվում էլեկտրոնային եղանակով` էլեկտրոնային հարցումների միասնական հարթակի (e-request.am) միջոցով: (...) Նշվածից ելնելով գտնում ենք, որ Հավելված 1-ի 8-րդ կետի 3-րդ ենթակետի նախատեսումն ունի լրացուցիչ հիմնավորման և վերանայման կարիք։
	Չի ընդունվել։
Հավելված 1-ի 8-րդ կետի 3-րդ ենթակետով փաստաթղթերի ընդունման համար նվազագույն՝ երեքժամյա ժամանակահատվածի սահմանումը նպատակ ունի ապահովելու, որ դիմումները ներկայացվեն և ընթացքավորվեն աշխատանքային ժամերին։ Չնայած դիմումները ներկայացվում են էլեկտրոնային հարցումների միասնական հարթակի՝ e-request.am-ի միջոցով, դրանք հետագայում ենթակա են մուտքագրման «Mulberry» էլեկտրոնային փաստաթղթաշրջանառության համակարգ։
Ընդ որում՝ աշխատանքային ժամերից դուրս ներկայացված դիմումը «Mulberry» համակարգում մուտքագրվում է դրան հաջորդող աշխատանքային օրը։ Հետևաբար, հայտարարությամբ փաստաթղթերի ընդունման ժամերի սահմանումը պայմանավորված է դիմումների պատշաճ հաշվառումն ու սահմանված ժամկետներում ընթացքավորումն ապահովելու անհրաժեշտությամբ և չի հակասում դրանց էլեկտրոնային եղանակով ներկայացման կարգավորմանը։
   Բացի այդ, Նույնաբովանդակ կարգավորում նախատեսված է նաև Հայաստանի Հանրապետության կառավարության 2024 թվականի N 1723-Ն որոշմամբ։

	7․ Հավելված 1-ի 9-րդ կետի համաձայն՝ հայտատուների քանակից ելնելով՝ որակավորման քննության անցկացումը կարող է շարունակվել հայտարարության մեջ նշված քննության օրվան հաջորդող աշխատանքային 7 օրվա ընթացքում, որի մասին հայտատուները նախապես ծանուցվում են էլեկտրոնային փոստով։
Վերը նշված կետը լրացուցիչ հստակեցման կարիք ունի։ Մասնավորապես, եթե կարգով պահանջ է սահմանվում հայտարարության մեջ նշել ինչպես փաստաթղթերի ներկայացման վերջնաժամկետը, այնպես էլ` որակավորման անցկացման օրն ու ժամը, ապա պարզ չէ, թե ինչ է ենթադրում «որակավորման քննության անցկացումը կարող է շարունակվել» եզրույթը: Եթե խոսքը վերաբերում է հայտարարության մեջ նշված՝ որակավորման քննության անցկացման օրվանից բացի այլ օրերի ևս քննության անցկացման հնարավորությանը՝ հայտատուների քանակով պայմանավորված, ապա առաջարկվում է կա՛մ հայտարարության մեջ առհասարակ քննության անցկացման օր չնշել և նախատեսել, որ օրվա ու ժամի մասին կծանուցվի լրացուցիչ, կա՛մ հայտարարության մեջ որակավորման քննության օր սահմանելիս այդտեղ ևս նշել, որ բացի նշված օրվանից այլ օրերի նույնպես կարող են նշանակվել որակավորման քննություններ: Հակառակ պարագայում հայտարարության մեջ նշվելու է որակավորման քննության կոնկրետ օր, սակայն որոշ դեպքերում (կախված հայտատուների քանակից) քննություններ են նախատեսվելու նաև այլ օրերի:
	Ընդունվել է։
Նախագիծը լրամշակվել է։


	8․ Հավելված 1-ի 10-րդ կետով նախատեսվում է, որ որակավորման քննությանը մասնակցելու համար հայտատուն ներկայացնում է անձնագրի կամ նույնականացման քարտի պատճենը, լուսանկար, բարձրագույն կրթությունը հաստատող փաստաթղթի պատճենը, կրթական ծրագրերին մասնակցության վերաբերյալ հավաստագրի պատճենը, ինչպես նաև պետական տուրքի վճարումը հավաստող փաստաթուղթը։ Նույն հավելվածի 13-րդ կետով նախատեսվում է էլեկտրոնային մատյանում գրանցել հայտատուի անունը, ազգանունը, հայրանունը, ծննդյան տարեթիվը, ամիսը, ամսաթիվը, անձնագրի համարը և սերիան կամ նույնականացման քարտի համարը, ինչպես նաև ներկայացված փաստաթղթերի էջերի թիվը։ Բացի այդ, 23-րդ կետով նախատեսվում է որակավորման ընթացքի տեսաձայնագրում, 45-րդ կետով՝ որակավորումն անցած մասնակիցների տվյալների հրապարակում, 53-րդ կետով՝ որակավորման վկայականի ուղարկում մասնակցի էլեկտրոնային փոստի հասցեին, իսկ 56-րդ և 57-րդ կետերով՝ որակավորման անցկացման փաստաթղթերի և նյութերի պահպանում ու արխիվացում։
Նախագծի 2-րդ հավելվածի 7-րդ և 8-րդ կետերով հանձնաժողովի անդամության թեկնածուների վերաբերյալ նախատեսվում է անձնագրային տվյալների, հեռախոսահամարի, էլեկտրոնային փոստի հասցեի և առաջադրվող թեկնածուի համապատասխանությունը հավաստող փաստաթղթերի ներկայացում, այդ թվում՝ էլեկտրոնային փոստի կամ e-request.am հարթակի միջոցով։
Վերոգրյալի հաշվառմամբ առաջարկվում է նախագծում հստակեցնել անձնական տվյալների մշակման նպատակները, իրավական հիմքերը և յուրաքանչյուր տվյալի հավաքագրման անհրաժեշտությունը՝ ապահովելով տվյալների նվազագույն մշակման և համաչափության սկզբունքների պահպանումը։ Մասնավորապես՝ առաջարկվում է վերանայել անձը հաստատող փաստաթղթի պատճենի ներկայացման անհրաժեշտությունը՝ գնահատելով, թե արդյոք հայտատուի նույնականացումը հնարավոր չէ ապահովել անձը հաստատող փաստաթղթի ներկայացմամբ, էլեկտրոնային նույնականացման միջոցներով կամ միայն նույնականացման համար անհրաժեշտ նվազագույն տվյալների գրանցմամբ։ Անձը հաստատող փաստաթղթի պատճենի հավաքագրումը պետք է թույլատրելի լինի միայն այն դեպքում, երբ դրա անհրաժեշտությունը հստակ հիմնավորված է և համաչափ է որակավորման գործընթացի նպատակին։
	Չի ընդունվել։
   Հաշվի առնելով, որ «Անձնական տվյալների պաշտպանության մասին» օրենքի 2-րդ, 4-րդ և 5-րդ հոդվածներով կարգավորվում են անձնական տվյալների մշակման հետ կապված հարաբերությունները, ինչպես նաև անձնական տվյալների մշակման օրինականության, համաչափության և նվազագույնության սկզբունքները, Նախագծում նշված հարցերի վերաբերյալ լրացուցիչ կարգավորումներ նախատեսելու անհրաժեշտությունը բացակայում է։ Միաժամանակ Նախագծով նախատեսված անձնական տվյալների հավաքագրումն ու մշակումը պայմանավորված են «Ռիելթորական գործունեության մասին» օրենքի 16-րդ հոդվածով նախատեսված որակավորման գործընթացի կազմակերպման և իրականացման, ինչպես նաև նույն հոդվածի 4-րդ մասով Կառավարությանը վերապահված լիազորության իրացման անհրաժեշտությամբ։

	9․ Հավելված 1-ի 11-րդ կետում անհրաժեշտ է հստակեցնել, թե ում կողմից է հայտատուի դիմումը` կից փաստաթղթերով ներկայացվում Հայաստանի Հանրապետության տարածքում ռիելթորական գործունեության ոլորտում մասնագիտական որակավորման մշտական գործող հանձնաժողովի քարտուղարին։
	Ընդունվել է։
Նախագիծը լրամշակվել է։

	10․ Նախագծում քննարկվող հանձնաժողովը բնորոշվում է որպես «Հայաստանի Հանրապետության տարածքում ռիելթորական գործունեության ոլորտում մասնագիտական որակավորման մշտական գործող հանձնաժողով», մինչդեռ Օրենքում  նշված հանձնաժողովին «մշտական գործող» բնորոշում տրված չէ։
Նույն դիտարկումը վերաբերում է Նախագծի Հավելված 2-ի 1-ին կետին։
Բացի այդ, հարկ է նկատել, որ Օրենքով նախատեսված են երկու առանձին հանձնաժողովներ՝ «որակավորման հանձնաժողով» և «մասնագիտական հանձնաժողով», ուստի, Նախագծում կիրառված վերոնշյալ ձևակերպումը կարող է առաջացնել իրավական անորոշություն և շփոթ՝ հանձնաժողովների տարանջատման տեսանկյունից։ Այս համատեքստում առաջարկվում է հստակեցնել կիրառվող հասկացությունները՝ ապահովելով դրանց համապատասխանությունը Օրենքի կարգավորումներին և բացառելով տարբեր մեկնաբանությունների հնարավորությունը։
	Ընդունվել է։
Նախագիծը լրամշակվել է։

	11․ Հավելված 1-ի 13-րդ կետում «որակավորման անցկացման համար» բառերն առաջարկում ենք փոխարինել «որակավորման քննությանը մասնակցելու համար» բառերով։
Նույն դիտարկումը վերաբերում է Հավելված 1-ի 15-րդ կետում «դիմած» բառից առաջ կիրառված «որակավորման անցկացման համար» բառին, 17-րդ կետին։
	Ընդունվել է։
Նախագիծը լրամշակվել է։

	12․ Հավելված 1-ի 14-րդ կետի համաձայն՝ սույն կարգի 10-րդ կետում նշված փաստաթղթերը թերի լինելու դեպքում հանձնաժողովի քարտուղարն այդ մասին տեղեկացնում է հայտատուին` առաջարկելով մինչև փաստաթղթերի ընդունման ժամկետի ավարտը շտկել թերությունները կամ համալրել փաստաթղթերի ցանկը: Հայտատուի կողմից փաստաթղթերի ընդունման ժամկետի վերջին օրը ներկայացված փաստաթղթերը թերի լինելու դեպքում հայտատուին հնարավորություն է տրվում շտկել թերությունները կամ համալրել փաստաթղթերի ցանկը մինչև փաստաթղթերի ընդունման ժամկետի ավարտի վերջին օրվա ժամը 18:00-ն:
 Սույն դեպքում, անհրաժեշտ է հստակեցնել, թե ինչ ժամկետում և կարգով է հանձնաժողովի քարտուղարը փաստաթղթերը թերի լինելու մասին տեղեկացնում հայտատուին։
Միաժամանակ, հայտատուի կողմից փաստաթղթերի ընդունման ժամկետի վերջին օրը ներկայացված փաստաթղթերը թերի լինելու դեպքում թերությունները վերացնելու համար նախատեսված ժամկետն անհրաժեշտ է վերանայել, նկատի ունենալով, որ հայտատուն մինչև փաստաթղթերի ընդունման ժամկետի ավարտի վերջին օրվա ժամը 18:00-ն իրավունք ունի ներկայացնել փաստաթղթեր, հետևաբար առաջարկում ենք նշված դեպքում թերությունների շտկման ժամկետը նախատեսել փաստաթղթերի ընդունման ժամկետի ավարտի վերջին օրվան հաջորդող երկրորդ կամ երրորդ օրվա ժամը 18։00-ն։
	Չի ընդունվել։
Հանձնաժողովի քարտուղարը փաստաթղթերի թերի լինելը պարզելուց հետո այդ մասին անհապաղ տեղեկացնում է հայտատուին՝ հնարավորություն տալով մինչև փաստաթղթերի ընդունման ժամկետի ավարտը շտկելու թերությունները կամ համալրելու փաստաթղթերի ցանկը։ Հայտատուն փաստաթղթերը կարող է ներկայացնել ընդունման համար սահմանված ամբողջ ժամանակահատվածում, և այդ իսկ պատճառով հայտարարությամբ նախատեսվում է, որ փաստաթղթերի ընդունման տևողությունը յուրաքանչյուր աշխատանքային օրվա համար չպետք է պակաս լինի երեք ժամից՝ փաստաթղթերը ժամանակին ներկայացնելու և հնարավոր թերությունները մինչև սահմանված ժամկետի ավարտը շտկելու հնարավորությունն ապահովելու նպատակով։
   Փաստաթղթերի ընդունման վերջնաժամկետին հաջորդող երկրորդ կամ երրորդ օրը թերությունները շտկելու հնարավորություն սահմանելը փաստացի կհանգեցնի փաստաթղթերի ընդունման ընդհանուր ժամկետի երկարաձգման

	13․ Հավելված 1-ի 15-րդ կետի համաձայն՝ որակավորման անցկացման համար դիմած յուրաքանչյուր հայտատու կարող է որակավորման անցկացման օրվանից առնվազն մեկ օր առաջ գրավոր հրաժարվել որակավորմանը մասնակցելուց: Նշված դեպքում հայտատուի կողմից որակավորման քննությանը մասնակցելու համար վճարված պետական տուրքը ենթակա է վերադարձման՝ վերջինիս ներկայացրած դիմումի հիման վրա:
Սույն դեպքում, առաջարկում ենք կամ հստակեցնել թե ինչ ժամկետում և կարգով է վերադարձվում պետական տուրքը, կամ նախատեսել, որ օրենսդրությամբ սահմանված կարգով։
Միաժամանակ, առաջարկում ենք հստակեցնել, թե ինչ եղանակով է հայտատուն գրավոր հրաժարվում որակավորմանը մասնակցելուց, մասնավորապես՝ էլեկտրոնային հարթակի միասնական հարթակի միջոցով, թե այլ եղանակով։
	Ընդունվել է։
Նախագիծը լրամշակվել է։

	14․ Հավելված 1-ի 16-րդ կետում անհրաժեշտ է հստակեցնել, թե ինչ ժամկետում է կոմիտեի պաշտոնական կայքում հրապարակվում տեղեկատվություն որակավորման քննության չկայանալու մասին:
	Ընդունվել է։
Նախագիծը լրամշակվել է։

	15․ Հավելված 1-ի 18-րդ կետի «որակավորման դիմած» բառերն առաջարկում ենք փոխարինել «որակավորման քննությանը մասնակցելու համար դիմում ներկայացրած» բառերով։
Միաժամանակ, Հավելված 1-ի 18-րդ կետում հղում է կատարվում նույն հավելվածի 4-րդ կետին, մինչդեռ համապատասխան փաստաթղթերի ներկայացման պահանջը սահմանված է Հավելված 1-ի 10-րդ կետում, ուստի նշված հղումն անհրաժեշտ է վերանայել։
	Ընդունվել է։
Նախագիծը լրամշակվել է։

	16․ Հավելված 1-ի 19-րդ կետում «որակավորմանը» բառն առաջարկում ենք փոխարինել «որակավորման քննությանը» բառերով։
Միաժամանակ, Հավելված 1-ի 19-րդ կետում անհրաժեշտ է հստակեցնել, թե ինչ ժամկետում է կոմիտեի պաշտոնական կայքում հրապարակվում տեղեկատվություն որակավորման քննության անցկացումը չկայացած համարելու մասին:
	Ընդունվել է։
Նախագիծը լրամշակվել է։

	17․ Հավելված 1-ի 20-րդ կետի համաձայն՝ որակավորումն անցկացվում է հայտարարության մեջ նշված ժամկետում:
Սույն դեպքում, նկատի ունենալով Հավելված 1-ի 9-րդ կետը, որով նախատեսվում է, որ հայտատուների քանակից ելնելով՝ որակավորման քննության անցկացումը կարող է շարունակվել հայտարարության մեջ նշված քննության օրվան հաջորդող աշխատանքային 7 օրվա ընթացքում, ինչպես նաև նկատի ունենալով սույն եզրակացության 7-րդ կետի դիտարկումը՝ Հավելված 1-ի 20-րդ կետն անհրաժեշտ է խմբագրել։
Միաժամանակ, Հավելված 1-ի 20-րդ կետում «Որակավորումն անցկացվում է» բառերն առաջարկում ենք փոխարինել «Որակավորման քննությունն անցկացվում է» բառերով։
	Ընդունվել է։
Նախագիծը լրամշակվել է։

	18․ Հավելված 1-ի 21-րդ կետի համաձայն՝ մինչև որակավորման քննության սկիզբը՝ համակարգչում զետեղված և նախապես հրապարակված հարցաշարից ինքնաշխատ եղանակով պատահականության սկզբունքով ընտրվում են որակավորման անցկացնելու համար հարցեր՝ բաղկացած 100 հարցից, ինչպես նաև տարբեր բարդության 20 խնդիրներ՝ դրանց համար նախատեսված գնահատման միավորների նշագրմամբ, որոնցից 5-ը՝ 2 միավոր, 10-ը՝ 4 միավոր, 5-ը՝ 6 միավոր: 
Առաջարկում ենք «նախապես հրապարակված հարցաշարից» բառերը հստակեցնել՝ հիմք ընդունելով Օրենքի 16-րդ հոդվածի 5-րդ մասը, համաձայն որի՝ (...) Քննության հարցաշարերը, առաջադրվող հարցերի քանակը պարտադիր հրապարակվում են լիազոր մարմնի պաշտոնական կայքում ոչ ուշ, քան քննության անցկացման օրվանից երեսուն օր առաջ:
	Ընդունվել է։
Նախագիծը լրամշակվել է։

	19. Հավելված 1-ի 25-րդ կետի համաձայն՝ որակավորման քննությանը մասնակցելու համար դիմած հայտատուն (այսուհետ՝ նաև մասնակից) որակավորման քննությանը մասնակցելու համար ներկայացնում է անձը հաստատող փաստաթուղթ: Հանձնաժողովի քարտուղարը ստուգում է մասնակցի ինքնությունը և թույլատրում է նրան մուտք գործել որակավորման անցկացման սենյակ: Մասնակիցների մուտքը սենյակ դադարեցվում է որակավորման քննությունը սկսելուց 5 րոպե առաջ:
Սույն դեպքում, առաջարկում ենք դիտարկել քննությանը հարգելի պատճառով նախատեսված ժամից ուշ ներկայանալու դեպքում մասնակցին մեկ այլ օր ներկայանալու հնարավորություն ընձեռնելու հարցը, նկատի ունենալով Հավելված 1-ի 9-րդ կետը, ինչպես նաև հաշվի առնելով, որ որակավորման քննությանը մասնակցելու համար նախատեսված է պետական տուրք՝ բազային տուրքի 30-ապատիկի չափով։
	Չի ընդունվել։
  Հավելված 1-ի 9-րդ կետով նախատեսված կարգավորումը վերաբերում է ոչ թե առանձին մասնակցի համար քննության անհատական վերանշանակման հնարավորությանը, այլ հայտատուների քանակով պայմանավորված՝ որակավորման քննության անցկացման գործընթացը հաջորդ աշխատանքային օրերին շարունակելուն։
   Քննությանը մասնակցելու համար սահմանված օրը և ժամին ներկայանալու պահանջը նպատակ ունի ապահովելու քննության կազմակերպման միասնականությունը, ինչպես նաև քննության ընթացքի պատշաճ կազմակերպումը։ Մասնակցի՝ նախատեսված ժամից ուշ ներկայանալու դեպքում մեկ այլ օր քննությանը մասնակցելու հնարավորություն նախատեսելը կարող է հանգեցնել անհավասար մոտեցման, ինչպես նաև առաջացնել «հարգելի պատճառի» գնահատման սուբյեկտիվության և քննության կազմակերպական գործընթացի խաթարման ռիսկեր։

	20․ Հավելված 1-ի 29-րդ կետի համաձայն՝ որակավորման քննության ընթացքում մասնակիցներին չի թույլատրվում աղմկել, հուշել, խոսել, օգտվել որևէ գրավոր (տպագիր, մեքենագիր, ձեռագիր և այլն) նյութից, կապի միջոցներից կամ այլ տեխնիկական սարքերից, ինչպես նաև որակավորման քննության առաջադրանքների կատարման համար աղբյուր հանդիսացող այլ միջոցներից, որակավորման քննության առաջադրանքների կատարման հետ կապված հարցեր տալ ներկա գտնվող անձանց, այդ թվում՝ հանձնաժողովի անդամներին, ինչպես նաև դուրս գալ սենյակից: Հանձնաժողովի քարտուղարը նշված պահանջների խախտման դեպքում կազմում է արձանագրություն:
Իսկ Հավելված 1-ի 30-րդ կետի համաձայն՝ սույն կարգի 29-րդ կետում նշված պահանջների խախտման դեպքում տվյալ մասնակցի մասնակցությունը որակավորման քննությանը դադարեցվում է, հանձնաժողովի քարտուղարը մասնակցին դուրս է հրավիրում սենյակից, աշխատանքը ճանաչվում է անվավեր:
Սույն դեպքում, առաջարկում ենք վերոնշյալ կարգավորումը խմբագրել և դրանով նախատեսել պարտադիր պահանջ արձանագրությունը մասնակցի կողմից ստորագրելու վերաբերյալ, որով կհավաստվի, որ վերջինիս մասնակցությունը որակավորման քննությանը դադարեցվել է սույն կարգը խախտելու համար, իսկ արձանագրությունը ստորագրելուց հրաժարվելու դեպքում՝ դրա մասին ևս արձանագրության մեջ նշում կատարելու պահանջ:
	Ընդունվել է։
Նախագիծը լրամշակվել է։

	21․ Հավելված 1-ի 36-րդ կետի համաձայն՝ մասնակցի գրավոր պահանջի դեպքում 3 աշխատանքային օրվա ընթացքում տրամադրվում է մասնակցի լրացրած հարցաթերթիկի էլեկտրոնային տարբերակը՝ միայն իր կողմից ընտրված պատասխաններով:
Իսկ Հավելված 1-ի 37-րդ կետի համաձայն՝ որակավորման քննությունների արդյունքները մասնակիցները կարող են գրավոր բողոքարկել հանձնաժողովին` հարցադրման, խնդրի կամ դրանց պատասխանների ճշտության մասով, որակավորման քննության ավարտից հետո 1 ժամվա ընթացքում: Բողոքի հիման վրա հանձնաժողովն արձանագրային որոշմամբ մերժում է բողոքը կամ բավարարում՝ սույն կարգի 35-րդ կետում նշված միավորները հավաքելու դեպքում հայտատուին համարելով որակավորումն անցած:
Վերոգրյալ կարգավորումների ուսումնասիրությունից կարելի է եզրահանգել, որ մասնակցի կողմից լրացրած հարցաթերթիկի էլեկտրոնային տարբերակը գրավոր պահանջելու նպատակը քննության արդյունքների բողոքարկումն է։ 
Մի դեպքում նախատեսվում է, որ մասնակցի պահանջի դեպքում 3 աշխատանքային օրվա ընթացքում է տրամադրվում լրացրած հարցաթերթիկի էլեկտրոնային տարբերակը, իսկ մյուս դեպքում նախատեսվում է պահանջ, որ որակավորման քննությունների արդյունքները կարող են բողոքարկվել որակավորման քննության ավարտից հետո 1 ժամվա ընթացքում: 
Գտնում ենք որ նշված կարգավորումների միջև առկա է հակասություն, ուստի առաջարկում ենք դրանք վերանայել։
Միաժամանակ առաջարկվում է վերանայել գրավոր բողոքարկման համար նախատեսված մեկժամյա ժամկետը և սահմանել ավելի երկար ժամկետ, քանի որ քննության առաջադրանքները ծավալուն են, և դրանց բովանդակության, ինչպես նաև հնարավոր անճշտությունների պատշաճ գնահատման ու հիմնավորված բողոք ներկայացնելու համար մեկ ժամը կարող է բավարար չլինել։ Ավելի երկար ժամկետի սահմանումը հնարավորություն կտա ապահովելու բողոքարկման իրավունքի արդյունավետ իրացումը:











Բացի այդ, հաշվի առնելով Հավելված 1-ի 33-րդ կետը, համաձայն որի՝ (...) Սխալ պատասխաններ են համարվում ոչ ճիշտ պատասխան նշելը, որևէ պատասխան չնշելը՝  Հավելված 1-ի 36-րդ կետի «միայն իր կողմից ընտրված պատասխաններով» ձևակերպումից պարզ չէ, կարգավորման նպատակն է մասնակցի գրավոր պահանջի դեպքում տրամադրել միայն այն հարցերը, որոնցում մասնակիցը ընտրել է որևէ պատասխան, թե տրամադրվում են հարցերը և պատասխանների տարբերակներից միայն ընտրվածը։ Եթե կարգավորումը վերաբերում է հարցերի և պատասխանների տարբերակներից միայն ընտրված տարբերակի տրամադրմանը՝ ապա լրացուցիչ հիմնավորման կարիք ունի, թե ինչով է պայմանավորված միայն ընտրված պատասխանների տրամադրումը։ Իսկ եթե կարգավորման նպատակն է տրամադրել միայն այն հարցերը, որոնցում մասնակիցը ընտրել է որևէ պատասխան՝ ապա «միայն իր կողմից ընտրված պատասխաններով» ձևակերպումն ունի վերանայման կարիք։
Վերոգրյալից ելնելով՝ անհրաժեշտ է Հավելված 1-ի 36-րդ կետը վերանայել և հստակեցնել։
	Չի ընդունվել։
   Դիտարկմամբ ներկայացված՝ մասնակցի կողմից լրացված հարցաթերթիկի էլեկտրոնային տարբերակը բացառապես որակավորման քննության արդյունքների բողոքարկման նպատակով տրամադրելու մոտեցումը չի բխում Նախագծի կարգավորումներից։ Նշված կարգավորումը նպատակ ունի ապահովելու մասնակցի՝ իր կողմից լրացված հարցաթերթիկին ծանոթանալու իրավունքի իրացումը։ Միաժամանակ որակավորման քննության արդյունքների բողոքարկման համար Նախագծով նախատեսված է առանձին ընթացակարգ, իսկ Նախագծով հաստատվող N 1 հավելվածի 40-րդ կետի համաձայն՝ հանձնաժողովի որոշումները կարող են բողոքարկվել դատական կարգով։ Հետևաբար նշված կարգավորումների միջև հակասություն առկա չէ։










Չի ընդունվել։
Գրավոր բողոք ներկայացնելու համար սահմանված մեկժամյա ժամկետը պայմանավորված է որակավորման քննության արդյունքների բողոքարկման գործընթացի օպերատիվ կազմակերպման անհրաժեշտությամբ։ Քննության ավարտից հետո մասնակիցը հնարավորություն ունի ծանոթանալու իր կողմից տրված պատասխաններին և քննության արդյունքներին, ուստի նշված ժամկետը բավարար է կոնկրետ հարցի կամ պատասխանի վերաբերյալ առարկությունը ձևակերպելու և գրավոր բողոք ներկայացնելու համար։
    Միաժամանակ, բողոքի ներկայացման համար ավելի երկար ժամկետի սահմանումը կարող է անհարկի ձգձգել քննության արդյունքների ամփոփման, բողոքների քննարկման և որակավորման գործընթացի ավարտի ժամկետները։ Հետևաբար, մեկժամյա ժամկետը համաչափ է բողոքարկման իրավունքի իրականացման և գործընթացի պատշաճ ու օպերատիվ կազմակերպման նպատակներին։






Չի ընդունվել։
   Նախագծով հաստատվող N 1 հավելվածի 36-րդ կետով նախատեսված կարգավորման նպատակը մասնակցին իր կողմից լրացված հարցաթերթիկին ծանոթանալու հնարավորություն ընձեռելն է՝ միաժամանակ բացառելով որակավորման քննության հարցաշարի պատասխանների տարբերակների ամբողջական բովանդակության բացահայտումը։ Այդ նպատակով մասնակցին տրամադրվում են իրեն առաջադրված հարցերը և իր կողմից ընտրված պատասխանները։ 

	22․ Հավելված 1-ի 37-րդ կետի համաձայն՝ Հավելված 1-ի 37-րդ կետի համաձայն՝ որակավորման քննությունների արդյունքները մասնակիցները կարող են գրավոր բողոքարկել հանձնաժողովին` հարցադրման, խնդրի կամ դրանց պատասխանների ճշտության մասով, որակավորման քննության ավարտից հետո 1 ժամվա ընթացքում: Բողոքի հիման վրա հանձնաժողովն արձանագրային որոշմամբ մերժում է բողոքը կամ բավարարում՝ սույն կարգի 35-րդ կետում նշված միավորները հավաքելու դեպքում հայտատուին համարելով որակավորումն անցած:
Սույն դեպքում, պարզ չէ մասնակցի բողոքը արձանագրային որոշմամբ մերժելու նախատեսումը, ուստի նկատի ունենալով «Վարչարարության հիմունքների և վարչական վարույթի մասին» օրենքի 54-րդ հոդվածը՝ առաջարկում ենք «արձանագրային» բառը հանել։ Նույն դիտարկումը վերաբերում է Հավելված 1-ի 38-րդ կետին։
Միաժամանակ, Հավելված 1-ի 37-րդ կետում «հայտատուին» բառն առաջարկում ենք փոխարինել «մասնակցին» բառով՝ նկատի ունենալով կարգավորման համատեքստը և Հավելված 1-ի 25-րդ կետը։ Նույն դիտարկումը վերաբերում է Հավելված 1-ի 38-րդ կետին։
	Ընդունվել է։
Նախագիծը լրամշակվել է։

	23․ Հավելված 1-ի համարակալումը 40-րդ կետից հետո անհրաժեշտ է վերանայել։
	Ընդունվել է։
Նախագիծը լրամշակվել է։

	24․ Հավելվածի 51-րդ կետի համաձայն՝ որակավորման քննության անցկացման ընթացքի մասին արձանագրությամբ ներկայացված հանձնաժողովի դրական եզրակացությունը հիմք է մասնակցին որակավորման վկայական տրամադրելու համար:
Իսկ Հավելված 1-ի 52-րդ կետի համաձայն՝ որակավորման քննության արդյունքների հրապարակումից հետո՝ որակավորման անցկացման ընթացքի մասին արձանագրությամբ ներկայացված հանձնաժողովի դրական եզրակացությունը և որակավորման հանձնաժողովի արձանագրությամբ տրված եզրակացությունը հաստատելու և որակավորման վկայականներ տրամադրելու վերաբերյալ կոմիտեի ղեկավարի հրամանի նախագիծը հանձնաժողովի քարտուղարը ներկայացնում է կոմիտեի ղեկավարին՝ ստորագրման:
Նշված կարգավորումներից պարզ չէ, թե որ հանձնաժողովի կողմից տրամադրված եզրակացությունների մասին է կարգավորումը, ուստի հիմք ընդունելով Օրենքում կիրառվող ձևակերպումները, ինչպես նաև հաշվի առնելով սույն եզրակացության 7-րդ կետով նախատեսված դիտարկումը՝ Հավելված 1-ի 51-րդ և 52-րդ կետերն ունեն հստակեցման կարիք։ 
Միաժամանակ, Հավելված 1-ի 52-րդ կետում «որակավորման անցկացման» բառերն առաջարկում ենք փոխարինել «որակավորման քննության անցկացման» բառերով։
	Ընդունվել է։
Նախագիծը լրամշակվել է։

	25․ Հավելված 1-ի 55-րդ կետի համաձայն՝ ռիելթորի որակավորման վկայականի ժամկետն ավարտվելուց հետո՝ վեցամսյա ժամկետում ռիելթորի որակավորմանը մասնակցած հայտատուին որակավորման քննության դրական արդյունքների հիման վրա տրված որակավորման նոր վկայականի գործողության ժամկետը հաշվարկվում է նախորդ որակավորման վկայականի ժամկետի ավարտին հաջորդող օրվանից:
Նշված կարգավորումը բխում է Օրենքի 17-րդ հոդվածի 2-րդ մասից, համաձայն որի՝ ռիելթորի որակավորման վկայականի ժամկետն ավարտվելուց հետո՝ վեցամսյա ժամկետում, ռիելթորն իրավունք ունի սահմանված կարգով դիմելու լիազոր մարմնի կողմից անցկացվող ռիելթորի որակավորման քննությանը մասնակցելու և որակավորման նոր վկայական ստանալու համար: Ռիելթորը որակավորման վկայականի՝ սույն հոդվածի 1-ին մասով սահմանված հինգ տարվա ժամկետի ավարտից հետո իրավունք ունի զբաղվելու ռիելթորական գործունեությամբ սույն մասով սահմանված վեցամսյա ժամկետում: Որակավորման քննության դրական արդյունքների հիման վրա տրված որակավորման նոր վկայականը համարվում է տրամադրված որակավորման նախորդ վկայականի ժամկետի ավարտին հաջորդող օրվանից:
Այս կապակցությամբ հարկ է անդրադառնալ Օրենքի 22-րդ հոդվածի 1-ին մասին, համաձայն որի՝ սույն օրենքն ուժի մեջ է մտնում 2027 թվականի հունիսի 1-ից, բացառությամբ սույն օրենքի 3-րդ, 16-րդ և 20-րդ հոդվածների, որոնք ուժի մեջ են մտնում 2026 թվականի նոյեմբերի 1-ից:
Վերոգրյալից ելնելով և նկատի ունենալով Նախագծի ուժի մեջ մտնելու ժամկետը, գտնում ենք, որ Հավելված 1-ի 55-րդ կետի կիրառումն գործնականում կառաջացնի խնդիրներ։
	Չի ընդունվել։
   Նախագծով հաստատվող N 1 հավելվածի 55-րդ կետով նախատեսված կարգավորումը բխում է «Ռիելթորական գործունեության մասին» օրենքի 17-րդ հոդվածի 2-րդ մասից և ուղղված է ռիելթորի որակավորման վկայականի ժամկետի ավարտից հետո նոր որակավորման վկայականի գործողության ժամկետի հաշվարկման կարգի ապահովմանը։ Այն հանգամանքը, որ կարգավորման ուժի մեջ մտնելու պահին ռիելթորի որակավորման վկայականներ դեռևս առկա չեն, չի բացառում նշված կարգավորումը Նախագծում նախատեսելու անհրաժեշտությունը, քանի որ այն վերաբերում է օրենքով սահմանված կարգով հետագայում տրամադրվելիք որակավորման վկայականներին։

	26․ Հավելված 1-ի 56-րդ կետի համաձայն՝ հանձնաժողովը կոմիտեի քարտուղարությանը փոխանցում է որակավորման անցկացման փաթեթը, որը ներառում է (կարող է ներառել) հետևյալ փաստաթղթերը (…)»:
Առաջարկում ենք վերանայել քննարկվող ձևակերպումը, քանի որ «ներառում է» և «կարող է ներառել» ձևակերպումների միաժամանակյա կիրառումը առաջացնում է իրավական անորոշություն։ Մասնավորապես, պարզ չէ՝ նշված փաստաթղթերի ներառումը պարտադիր պահանջ է, թե թողնված է Հանձնաժողովի հայեցողությանը, ինչը կարող է հանգեցնել նորմի տարընկալումների և կիրառական դժվարությունների։ Միաժամանակ, իրավական որոշակիության սկզբունքից բխում է, որ նորմատիվ իրավական ակտերում պետք է կիրառվեն հստակ և միանշանակ ձևակերպումներ: Այս առումով «ներառում է» և «կարող է ներառել» ձևակերպումների համատեղ կիրառումը խնդրահարույց է:
Հարկ է նաև նշել, որ նույն կետի 10-րդ ենթակետի համաձայն՝ հանձնաժողովը կոմիտեի քարտուղարությանը փոխանցում է որակավորման անցկացման փաթեթը, որը ներառում է (կարող է ներառել) «այլ փաստաթղթեր»։
Առաջարկվում է վերանայել նշված ձևակերպումը, քանի որ «այլ փաստաթղթեր» հասկացությունը հստակ չէ և չի բացահայտում, թե կոնկրետ ինչ փաստաթղթեր են ներառվում դրա մեջ։ Նման ձևակերպման օգտագործման դեպքում խնդիրներ կարող են ծագել այն դեպքերում, երբ առաջանա տվյալ փաստաթղթերի ներկայացման կամ պահանջման պարտադիրություն, քանի որ հստակ չսահմանված լինելու պայմաններում պարզ չի լինի՝ ինչ փաստաթղթեր են ենթակա փոխանցման: Ուստի, առաջարկվում է հստակեցնել «այլ փաստաթղթեր» ձևակերպման բովանդակությունը՝ հնարավորինս կոնկրետացնելով դրա ներքո ընդգրկվող փաստաթղթերի շրջանակը կամ սպառիչ թվարկմամբ սահմանելով դրանք:










Միաժամանակ, Հավելված 1-ի 56-րդ կետի 3-րդ ենթակետում «և (կամ)» ձևակերպումն անհրաժեշտ է վերանայել՝ հիմք ընդունելով «Նորմատիվ իրավական ակտերի մասին» օրենքի 16-րդ հոդվածի պահանջները։
	Չի ընդունվել։
   «Ներառում է (կարող է ներառել)» ձևակերպման կիրառումը պայմանավորված է այն հանգամանքով, որ որակավորման անցկացման փաթեթում ընդգրկվող փաստաթղթերի կազմը կարող է տարբեր լինել՝ կախված որակավորման անցկացման փաստական հանգամանքներից։ Մասնավորապես, որոշ փաստաթղթեր կազմվում և փաթեթում ներառվում են միայն համապատասխան հիմքերի առկայության դեպքում։ Այսպես՝ որակավորման քննության արդյունքների հրապարակման թերթիկը չի կազմվում, եթե քննությանը մասնակցելու համար որևէ անձ չի դիմել, և այդ դեպքում կազմվում է որակավորումը չկայացած համարելու մասին որոշում։ Նույն կերպ՝ որակավորման քննության արդյունքների վերաբերյալ հանձնաժողովին ներկայացված գրավոր բողոքները փաթեթում ներառվում են միայն դրանց առկայության դեպքում։
   Հետևաբար, փաստաթղթերի ներառումը «ներառում է» իմպերատիվ ձևակերպմամբ սահմանելու դեպքում կստացվի, որ հանձնաժողովը բոլոր դեպքերում պարտավոր է ներկայացնել նաև այնպիսի փաստաթղթեր, որոնք տվյալ վարույթի ընթացքում չեն կազմվել կամ օբյեկտիվորեն չեն կարող առկա լինել։ Միաժամանակ, «կարող է ներառել» ձևակերպումը հանձնաժողովին հայեցողական լիազորություն չի վերապահում, այլ արտահայտում է համապատասխան փաստաթղթի՝ որոշակի փաստական հանգամանքներով պայմանավորված առկայությունը։
   Նույն տրամաբանությամբ «այլ փաստաթղթեր» ձևակերպումը նախատեսված է որակավորման անցկացման ընթացքում կազմված կամ ստացված՝ կետում առանձին չթվարկված փաստաթղթերը փաթեթում ներառելու հնարավորությունն ապահովելու համար։ Նման փաստաթղթերի շրջանակը նախապես սպառիչ թվարկելը հնարավոր չէ, քանի որ դրանց առկայությունը կարող է պայմանավորված լինել կոնկրետ որակավորման անցկացման ընթացքով և առաջացած հանգամանքներով։
   Հավելված 1-ի 56-րդ կետի 3-րդ ենթակետում «և (կամ)» ձևակերպման կիրառումը ևս պայմանավորված է համապատասխան փաստաթղթերի ինչպես համատեղ, այնպես էլ առանձին առկայության հնարավորությամբ։ 
   Բացի այդ, Նույնաբովանդակ կարգավորում նախատեսված է նաև Հայաստանի Հանրապետության կառավարության 2024 թվականի N 1723-Ն որոշմամբ։
Ընդունվել է։
Նախագիծը լրամշակվել է։

	27․ Հավելված 1-ի 57-րդ կետում նույն հավելվածի 56-րդ կետին կատարված հղումն անհրաժեշտ է վերանայել, նկատի ունենալով սույն եզրակացության 20-րդ կետի դիտարկումը։
	Ընդունվել է։
Նախագիծը լրամշակվել է։

	28․ Հավելված 1-ի 58-րդ կետի համաձայն՝ նախապես կոմիտեին իրազեկելով՝ որակավորմանը ներկա գտնվելու իրավունք ունեն հասարակական կազմակերպությունների (ինքնակարգավորվող կազմակերպությունների) ներկայացուցիչներ՝ դիտորդի կարգավիճակով։
Վերը նշված ձևակերպումների կապակցությամբ առաջանում են որոշակի անհստակություններ, մասնավորապես՝ նախ պարզ չէ, թե նախապես իրազեկելը որքան ժամանակ է իրենից ենթադրում։ Ուստի, անհրաժեշտ է ժամանակային առումով հստակություն մտցնել, որպեսզի նշված սուբյեկտների համար կանխատեսելի լինի իրենց վարքագիծը:
Բացի այդ, պարզ չէ՝ արդյոք դիտորդի կարգավիճակով կարող են ներգրավվել և՛ հասարակական կազմակերպությունների, և՛ ինքնակարգավորվող կազմակերպությունների ներկայացուցիչներ, թե փակագծային ձևակերպմամբ «ինքնակարգավորվող կազմակերպությունները» ներկայացված են որպես հասարակական կազմակերպությունների շրջանակում դիտարկվող ենթատեսակ։
Միաժամանակ, հարկ է նկատել, որ հասարակական կազմակերպությունները և ինքնակարգավորվող կազմակերպությունները տարբեր իրավական կարգավիճակ ունեցող կազմակերպություններ են և նույնացվել չեն կարող։ Եթե կարգավորման նպատակն է դիտորդի կարգավիճակով ներկայանալու իրավունք վերապահել թե՛ հասարակական կազմակերպությունների, թե՛ ինքնակարգավորվող կազմակերպությունների ներկայացուցիչներին, առաջարկվում է վերանայել ձևակերպումը և դրանք նախատեսել առանձին թվարկմամբ՝ հստակ սահմանելով իրավունք ունեցող սուբյեկտների շրջանակը։
Բացի այդ, առաջարկում ենք Հավելված 1-ում հստակ սահմանել դիտորդների իրավունքների և պարտականությունների շրջանակը՝ անձնական տվյալների պաշտպանության տեսանկյունից։
Մասնավորապես՝ անհրաժեշտ է նախատեսել, որ դիտորդները չեն կարող ծանոթանալ, պատճենահանել, լուսանկարել, տեսաձայնագրել կամ հրապարակել մասնակիցների անձնական տվյալներ պարունակող փաստաթղթեր, համակարգչային էկրաններ, քննության արդյունքներ կամ այլ տեղեկություններ, բացառությամբ օրենքով նախատեսված դեպքերի։ Դիտորդների համար ևս առաջարկվում է սահմանել գաղտնիության և տվյալների չբացահայտման պարտավորություն՝ հանձնաժողովի անդամների համար նախատեսվող ռեժիմին համարժեք ծավալով։
	Չի ընդունվել։
Կարգավորումը նախատեսված է Կոմիտեի կողմից անցկացվող որակավորման քննությունների միօրինակ ընթացակարգ ապահովելու նպատակով և նույնությամբ ամրագրված է նաև Հայաստանի Հանրապետության կառավարության 2024 թվականի N 1723-Ն որոշման հավելված N 1-ի 69-րդ կետում, որի կիրառման ընթացքում ձևավորվել է դրական պրակտիկա և գործնական խնդիրներ չեն արձանագրվել։ «Նախապես իրազեկելով» ձևակերպումը ենթադրում է Կոմիտեին մինչև քննության անցկացումը տեղեկացնելը, իսկ փակագծային ձևակերպումը կազմակերպությունների իրավական կարգավիճակների նույնացում չի նշանակում։ Դիտորդի կարգավիճակը չի ենթադրում անձնական տվյալներին կամ քննության նյութերին ծանոթանալու, դրանք պատճենահանելու կամ հրապարակելու իրավունք, իսկ դրանց պաշտպանությունն ապահովվում է գործող օրենսդրությամբ։


	29․ Հավելված 1-ի Ձևում «ռիելթորական գործունեության մասնագիտական գործունեության որակավորման ստուգմանը» բառերն առաջարկում ենք փոխարինել «ռիելթորի մասնագիտական որակավորման քննությանը» բառերով։
Միաժամանակ, Ձևի համարակալումն 2-րդ կետից հետո անհրաժեշտ է վերանայել։
	Ընդունվել է։
Նախագիծը լրամշակվել է։

	30․Հավելված 1-ի 1-ին կետում «նաև» բառն առաջարկում ենք նախատեսել «այսուհետ» բառից հետո։ Նույն դիտարկումը վերաբերում է ամբողջ Նախագծում կիրառվող նույնանման ձևակերպումներին։ Նույն դիտարկումը վերաբերում է Նախագծի Հավելված 2-ի 1-ին, 6-րդ կետերին։
	Ընդունվել է։
Նախագիծը լրամշակվել է։

	31․ Հավելված 1-ի ամբողջ տեքստում «որակավորման անցկացում» բառերն համապատասխան հոլովաձևերով անհրաժեշտ է փոխարինել «որակավորման քննության անցկացում» բառերով համապատասխան հոլովաձևերով։
	Ընդունվել է։
Նախագիծը լրամշակվել է։

	32․ Հավելված 1-ի 16-րդ կետում «Կոմիտեի» բառն անհրաժեշտ է փոխարինել «կոմիտեի» բառով՝ նկատի ունենալով Հավելված 1-ի 2-րդ կետը։
Նույն դիտարկումը վերաբերում է Հավելված 1-ի 45-րդ կետին։
	Ընդունվել է։
Նախագիծը լրամշակվել է։

	33․ «Տեղեկատվության ազատության մասին» օրենքի 3-րդ հոդվածի համաձայն՝ տեղեկություն է հանդիսանում անձի, առարկայի, փաստի, հանգամանքի, իրադարձության, եղելության, երևույթի վերաբերյալ օրենսդրությամբ սահմանված կարգով ստացված և ձևավորված տվյալներ՝ անկախ դրանց տնօրինման ձևից կամ նյութական կրիչից (տեքստային, էլեկտրոնային փաստաթղթեր, ձայնագրություններ, տեսագրություններ, լուսաժապավեններ, գծագրեր, սխեմաներ, նոտաներ, քարտեզներ):
Այս համատեքստում հարկ է նկատել, որ Նախագծում կիրառվում է «տեղեկատվություն» հասկացությունը, մինչդեռ այն օգտագործվում է այն իմաստով, որը գործող օրենսդրությամբ տրված է «տեղեկություն» հասկացությանը։ Այս առումով, իրավական տերմինաբանության միատեսակության ապահովման նպատակով, առաջարկվում է «տեղեկատվություն» հասկացության փոխարեն կիրառել «տեղեկություն» հասկացությունը։
	Ընդունվել է։
Նախագիծը լրամշակվել է։

	34․ Նախագծին կից ներկայացված հիմնավորման դրույթները վերանայման կարիք ունեն, մասնավորապես՝ հիմնավորումն առաջարկվում է լրամշակել և խմբագրել՝ համապատասխանեցնելով «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջներին, որը հնարավորություն կտա լիարժեք կերպով գնահատելու առաջարկվող կարգավորումները։
	Ընդունվել է։
   Նախագծին կից ներկայացված հիմնավորումը լրամշակվել է՝ «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջներին համապատասխանեցնելու նպատակով։

	35․ Նախագծի կարգավորումների բովանդակությունից բխում է, որ որակավորման գործընթացի կազմակերպման ընթացքում հանձնաժողովի անդամները, քարտուղարը և կոմիտեի քարտուղարությունը կարող են առնչվել հայտատուների, մասնակիցների և հանձնաժողովի անդամության թեկնածուների անձնական տվյալներին։ Նման հասանելիությունն ինքնին պայմանավորված է որակավորման գործընթացի կազմակերպման անհրաժեշտությամբ, սակայն նախագծում անհրաժեշտ է հստակ ամրագրել անձնական տվյալների գաղտնիության պահպանման և դրանք միայն գործառնական անհրաժեշտության սահմաններում օգտագործելու պարտավորությունը։
Առաջարկվում է նախագծում սահմանել հանձնաժողովի անդամների, քարտուղարի, կոմիտեի քարտուղարության, ինչպես նաև անձնական տվյալներին հասանելիություն ունեցող այլ անձանց գաղտնիության և չբացահայտման պարտավորությունը, այդ թվում՝ տվյալները չպատճենահանելու, չփոխանցելու, չհրապարակելու և ոչ իրավաչափ նպատակներով չօգտագործելու պահանջները, ինչպես նաև այդ պարտավորությունների խախտման հետևանքները։
	Չի ընդունվել։
   Հաշվի առնելով, որ անձնական տվյալների մշակման, գաղտնիության պահպանման, տվյալները չբացահայտելու, ինչպես նաև անձնական տվյալներն օրենքով սահմանված նպատակներից դուրս չօգտագործելու հետ կապված հարաբերությունները կարգավորվում են «Անձնական տվյալների պաշտպանության մասին» օրենքով, Նախագծում նույնաբովանդակ պարտավորություններ սահմանելու անհրաժեշտությունը բացակայում է։ Միաժամանակ որակավորման գործընթացի կազմակերպման շրջանակում անձնական տվյալներին հասանելիություն ունեցող անձինք պարտավոր են պահպանել անձնական տվյալների պաշտպանության վերաբերյալ օրենսդրությամբ սահմանված պահանջները։

	36․ Նախագծի Հավելված 2-ի (այսուհետ՝ Հավելված 2) 3-րդ կետի համաձայն՝ հանձնաժողովի կազմում որակավորված ռիելթորների թեկնածուի ընտրությունը կատարվում է կոմիտեի նախաձեռնությամբ՝ վիճակահանության միջոցով ռիելթորի որակավորման գործող վկայական ունեցող և կոմիտեում հաշվառված, ռիելթորների անվանացանկում ընդգրկված ֆիզիկական անձանց կազմից՝ ռոտացիոն կարգով, առավելագույնը 1 տարի ժամկետով։
Սույն դեպքում, հաշվի առնելով Օրենքի 22-րդ հոդվածի 6-րդ մասը, համաձայն որի՝ մինչև սույն օրենքի պահանջներին համապատասխան սույն օրենքի 16-րդ հոդվածի 2-րդ մասով սահմանված թվով որակավորված ռիելթորների առկայությունը լիազոր մարմնի կողմից սույն օրենքի պահանջներին համապատասխան իրականացվող որակավորման քննություններն ընդունում է լիազոր մարմնի ստեղծած որակավորման հանձնաժողովը, որի կազմում ընդգրկվում են լիազոր մարմնի երկու ներկայացուցիչ և Հայաստանի Հանրապետության բարձրագույն ուսումնական հաստատություններից՝ տնտեսագիտության կամ իրավաբանական գիտությունների թեկնածուի կամ գեոդեզիա, ներառյալ քարտեզագրություն և կադաստր մասնագիտության գծով աշխարհագրական, տեխնիկական գիտությունների թեկնածուի գիտական աստիճան ունեցող երեք ներկայացուցիչ՝ առաջարկում ենք Նախագծում նախատեսել անցումային դրույթ Հանձնաժողովի առաջին կազմի համար։
	Չի ընդունվել։
   Հանձնաժողովի առաջին կազմի ձևավորման հետ կապված անցումային կարգավորումն արդեն իսկ նախատեսված է «Ռիելթորական գործունեության մասին» օրենքի 22-րդ հոդվածի 6-րդ մասով։ Նշված նորմով սահմանված է, որ մինչև օրենքի պահանջներին համապատասխան անհրաժեշտ թվով որակավորված ռիելթորների առկայությունը որակավորման քննություններն ընդունում է լիազոր մարմնի ստեղծած որակավորման հանձնաժողովը՝ օրենքով սահմանված կազմով։ Հաշվի առնելով, որ նշված հարցը կարգավորված է ավելի բարձր իրավաբանական ուժ ունեցող իրավական ակտով, Նախագծում նույնաբովանդակ անցումային դրույթ նախատեսելու անհրաժեշտությունը բացակայում է։

	37․ Հավելված 2-ի 5-րդ կետի 3-րդ ենթակետում «սույն կարգով սահմանված պահանջները» բառերն առաջարկում ենք վերանայել, հստակ նշելով, թե որ կետով նախատեսված պահանջների մասին է կարգավորումը։ Բացի այդ, առաջարկում ենք «պահանջները» բառը փոխարինել «պայմանները» բառով։
	Մասամբ ընդունվել է։
Նախագծով հաստատվող N 2 հավելվածի 5-րդ կետի 3-րդ ենթակետում «պահանջները» բառը փոխարինվել է «պայմանները» բառով՝ հաշվի առնելով, որ հանձնաժողովի կազմում թեկնածու ընդգրկվելու պայմանները սահմանված են նույն հավելվածի 6-րդ կետով։ Միաժամանակ լրացուցիչ հղում նախատեսելու անհրաժեշտությունը բացակայում է, քանի որ վկայակոչվող պայմանները բխում են նշված կարգավորման բովանդակությունից և նույն հավելվածում արդեն իսկ հստակ սահմանված են։

	38․ Հավելված 2-ի 6-րդ կետի2-րդ ենթակետում «կառավարման» բառից հետո անհրաժեշտ է լրացնել «համակարգի» բառը՝ հիմք ընդունելով «Պետական կառավարման համակարգի մարմինների մասին» օրենքում կիրառվող ձևակերպումները։
	Ընդունվել է։
Նախագիծը լրամշակվել է։

	39․ Հավելված 2-ի 7-րդ կետի համաձայն՝ հանձնաժողովի անդամության հայտի հետ միաժամանակ ներկայացվում են այն փաստաթղթերը (բնօրինակ կամ պատճեն), որոնք փաստում են սույն կարգի 6-րդ կետով ամրագրված պայմաններին համապատասխանությունը: Հայտում նշվում են հանձնաժողովի կազմում առաջադրվող թեկնածուի վերաբերյալ տվյալներ (անուն, ազգանուն, անձնագրային տվյալներ, հեռախոսահամար, էլեկտրոնային փոստի հասցե):
Սույն դեպքում, պարզ չէ, թե Հավելված 2-ի 6-րդ կետի 2-րդ ենթակետով նախատեսված համապատասխան բնագավառի քաղաքականությունը մշակող պետական կառավարման մարմնի աշխատակից չհանդիսանալու վերաբերյալ ինչ փաստաթուղթ պետք է ներկայացվի, ուստի անհրաժեշտ է կարգավորումը հստակեցնել։
	Ընդունվել է։
Նախագիծը լրամշակվել է։

	40․ Հավելված 2-ի 17-րդ կետի 1-ին ենթակետի համաձայն՝ Հանձնաժողովի կազմում անդամ ընտրված հաստատության կամ որակավորված ռիելթորի թեկնածուների անդամությունը դադարում է հանձնաժողովի նիստին անհարգելի պատճառով առնվազն 1 անգամ չմասնակցելու դեպքում։
Սույն դեպքում, անհրաժեշտ է հստակեցնել, թե որ դեպքերն են համարվելու անհարգելի։
	Չի ընդունվել։
   Որակավորման հանձնաժողովի նիստերին ներկայություն չապահովելու հարգելի համարվող հանգամանքները սահմանված են «Ռիելթորական գործունեության մասին» օրենքի 18-րդ հոդվածի 1-ին մասի 11-րդ կետով։

	6. ՀՀ վարչապետի աշխատակազմի սոցիալական հարցերի վարչություն
	21.08.2026

	7. 
	N 02/12.63/28919-2026

	1. N 1 հավելվածի 11-րդ կետի համաձայն՝ հայտատուի դիմումը` կից փաստաթղթերով, կոմիտեի քարտուղարությունը ներկայացնում է Հայաստանի Հանրապետության տարածքում ռիելթորական գործունեության ոլորտում մասնագիտական որակավորման հանձնաժողովի քարտուղարին, սակայն պարզաբանված չէ, թե կոմիտեի քարտուղարությունն ինչ եղանակով է հայտատուի դիմումը և կից փաստաթղթերը ներկայացնում մասնագիտական որակավորման հանձնաժողովի քարտուղարին։
	Ընդունվել է։
Նախագծում կատարվել է համապատասխան փոփոխություն։

	2. N 1 հավելվածի 11-13-րդ կետերում խոսվում է հայտատուի դիմումը և կից փաստաթղթերը մասնագիտական որակավորման հանձնաժողովի քարտուղարին ներկայացնելու և դրան հաջորդող գործընթացների մասին, իսկ 14-րդ կետում վերադարձ է կատարվում հայտեր ներկայացնելու փուլին՝ նախատեսելով կարգավորում փաստաթղթերը թերի լինելու դեպքերի համար, ինչը խախտում է կարգով նախատեսված գործողությունների տրամաբանական հաջորդականությունը:
	Չի ընդունվել:
 Նախագծի N 1 հավելվածի 11-14-րդ կետերի կառուցվածքը տրամաբանված է, քանի որ 11-13-րդ կետերով սահմանվում է դիմումների ներկայացման ընդհանուր կարգը, իսկ 14-րդ կետը սահմանում է հանձնաժողովի քարտուղարի կողմից փաստաթղթերի նախնական ուսումնասիրության արդյունքում թերությունների հայտնաբերման ընթացակարգը, որը չի խախտում գործողությունների տրամաբանական հաջորդականությունը։

	3. Նկատի ունենալով այն հանգամանքը, որ որակավորման քննությանը մասնակցելու համար դիմում ներկայացրած հայտատուների փաստաթղթերը կարգի համաձայն երկաստիճան ստուգում են անցնում (կադաստրի կոմիտեում հայտերն ընդունելու փուլում և հաջորդիվ հանձնաժողովի քարտուղարի կողմից)՝ հասկանալի չէ N 1 հավելվածի 18-րդ կետի կարգավորումն առ այն, որ հանձնաժողովի նախագահը հայտատուին չի թույլատրում մասնակցել որակավորման քննությանը, եթե ներկայացրած փաստաթղթերը չեն համապատասխանում կարգի պահանջներին (ենթադրելի է, որ կարգի պահանջներին չհամապատասխանող հայտերը մինչ այդ պետք է մերժված լինեին):
	Ընդունվել է։
Նախագծում կատարվել է համապատասխան փոփոխություն՝ նշված դրույթը հանվել է։

	4. N 1 հավելվածի 36-րդ կետի համաձայն՝ մասնակցի լրացրած հարցաթերթիկի էլեկտրոնային տարբերակը նրան կարող է տրամադրվել 3 աշխատանքային օրվա ընթացքում, մինչդեռ 37-րդ կետով սահմանվում է, որ որակավորման քննությունների արդյունքները կարող են բողոքարկվել որակավորման քննության ավարտից հետո 1 ժամվա ընթացքում: Ըստ այդմ, հասկանալի չէ, թե մասնակիցն ինչպես կարող է բողոքարկել քննության արդյունքները՝ չունենալով իր լրացրած հարցաթերթիկը:
	Չի ընդունվել։
Որակավորման քննություններն անց են կացվում էլեկտրոնային եղանակով, և քննության ավարտից անմիջապես հետո մասնակիցը հնարավորություն է ստանում տեսնել իր ճիշտ ու սխալ պատասխանները, ինչը լիարժեք հնարավորություն է տալիս 1 ժամվա ընթացքում տեղում ներկայացնել բողոք։ Ինչ վերաբերում է 36-րդ կետով նավատեսված՝ մասնակցի կողմից լրացված հարցաթերթիկի էլեկտրոնային տարբերակի տրամադրմանը, ապա դա որակավորման քննության արդյունքների հետագա բողոքարկման և մասնակցի՝ իր կողմից լրացված հարցաթերթիկին ծանոթանալու իրավունքի իրացման նպատակով է իրականացվում։

	5. N 1 հավելվածի 40-րդ կետում ավելորդ են «որակավորման քննության ավարտից հետո» բառերը, քանի որ բողոքարկումն արդեն իսկ կատարվել է որակավորման քննության ավարտից հետո, հետևաբար դատական կարգով բողոքարկումը կատարվելու է ոչ թե որակավորման քննությունից, այլ դրա արդյունքները կարգի 37-րդ կետով սահմանված ընթացակարգով բողոքարկումից հետո:
	Ընդունվել է։
Նախագծում կատարվել է համապատասխան փոփոխություն։

	6. N 1 հավելվածի 43-րդ կետում պարզաբանման ենթակա է, թե ինչ է նկատի առնվում «որակավորման քննության անցկացման ընթացքի վերաբերյալ արձանագրությամբ ներկայացված հանձնաժողովի դրական եզրակացությունը» և «որակավորման հանձնաժողովի արձանագրությամբ տրված եզրակացությունը» ձևակերպումների տակ:
	Ընդունվել է։
Նախագծում կատարվել է համապատասխան փոփոխություն։

	7. N 1 հավելվածի 44-րդ կետի համաձայն՝ որակավորման վկայականը ... ուղարկվում է մասնակցի՝ դիմումում նշված էլեկտրոնային փոստի հասցեին, սակայն կարգի 10-րդ կետում և Կադաստրի կոմիտեի ղեկավարին դիմումի ձևում խոսվում է միայն հայտատուի կողմից ներկայացվելիք փաստաթղթերի մասին և բացակայում է դիմումում էլեկտրոնային փոստի հասցեն նշելու պահանջը:
	Չի ընդունվել։
Նախագծի N 1 հավելվածի Ձև-ում արդեն իսկ նախատեսված է  էլեկտրոնային փոստի հասցեն լրացնելու վերաբերյալ համապատասխան դաշտ։


	8. N 2 հավելվածի 6-րդ կետում անհրաժեշտ է հստակեցնել, որ հանձնաժողովում բարձրագույն ուսումնական հաստատություններից թեկնածու ընդգրկելու հայտ կարող են ներկայացնել ոչ թե ֆիզիկական անձինք, այլ բուհերը:
	Ընդունվել է։
Նախագծում կատարվել է համապատասխան փոփոխություն։

	9. N 2 հավելվածի 16-րդ կետով հանձնաժողովի կազմում հաստատության և որակավորված ռիելթորի անդամությունը երկարաձգելու կամ նոր անդամ ընտրելու լիազորությունը վերապահվում է հանձնաժողովին, սակայն հարկ է նկատի ունենալ, որ 14-րդ կետով նախորդիվ սահմանված է, որ հանձնաժողովի կազմը հաստատում է կոմիտեի ղեկավարը: Ըստ այդմ, առաջարկում ենք քննարկել հանձնաժողովին հաստատության և որակավորված ռիելթորի անդամությունը երկարաձգելու կամ նոր անդամ ընտրելու վերաբերյալ կոմիտեի ղեկավարին առաջարկություն ներկայացնելու իրավասություն տալու հնարավորությունը:
	Ընդունվել է
Նախագծում կատարվել է համապատասխան փոփոխություն։

	10. Նախագծում առկա են նաև տեխնիկական թերություններ: Օրինակ՝ N 1 հավելվածի 1-ին կետում ռիելթորական գործունեության բնագավառներում հայտատու ֆիզիկական անձանց համար սահմանվում է «այսուհետ նաև` հայտատու» կրճատ ձևը, սակայն հետագա շարադրանքում կիրառվում է միայն «հայտատու» ձևը (ըստ այդմ՝ կրճատ ձևում «նաև» բառն ավելորդ է): Նույն կերպ N 2 հավելվածի 6-րդ կետում բարձրագույն ուսումնական հաստատությունների համար սահմանում է «այսուհետ նաև՝ հաստատություն» կրճատ ձևը, մինչդեռ բարձրագույն ուսումնական հաստատությունները հիշատակվում են ավելի վաղ՝ հավելվածի 2-րդ և 4-րդ կետերում:
	Ընդունվել է
Նախագծում կատարվել է համապատասխան փոփոխություն։

	8. ՀՀ վարչապետի աշխատակազմի տարածքային զարգացման և շրջակա միջավայրի հարցերի վարչություն
	

	Նախագծով հաստատվող 1-ին հավելվածի (այսուհետ՝ 1-ին հավելված) 4-րդ կետի 1-ին ենթակետով սահմանվում է, որ «Սույն կարգով սահմանված ռիելթորական գործունեության մասնագիտական որակավորում ստանալու համար կարող են դիմել (...) Հայաստանի Հանրապետության այն քաղաքացիները, որոնք ունեն բարձրագույն կրթություն»: Մինչդեռ, հարկ է նկատել, որ «Ռիելթորական գործունեության մասին» օրենքով (այսուհետ՝ օրենք) ըստ էության ռիելթորի որակավորման վկայակն ձեռք բերելու համար քաղաքացիության սահմանափակում նախատեսված չէ, մասնավորապես՝ օրենքի 3-րդ հոդվածի 1-ին մասի 4-րդ կետով սահմանված է ռիելթորը, այն է՝ «ֆիզիկական անձ, որն ունի ռիելթորի որակավորման գործող վկայական, հաշվառված է լիազոր մարմնում և սույն օրենքով սահմանված կարգով ռիելթորական կազմակերպության անունից, իսկ անհատ ձեռնարկատեր լինելու դեպքում իր անունից մատուցում է ռիելթորական ծառայություններ»: Արդյունքում, գտնում ենք, որ նախագծով լրացուցիչ սահմանափակում կիրառելու հանգամանքը լրացուցիչ հիմնավորման և պարզաբանման անհրաժեշտություն ունի:
	Ընդունվել է։
Նախագծում կատարվել է համապատասխան փոփոխություն։

	2.	1-ին հավելվածի 18-րդ կետով սահմանվում է, որ «Հանձնաժողովի նախագահը հայտատուին չի թույլատրում մասնակցել որակավորման քննությանը, եթե հայտատուի ներկայացրած փաստաթղթերը չեն համապատասխանում սույն կարգի 4-րդ և 10-րդ կետերի պահանջներին»: Մինչդեռ, ներկայացված դրույթից և նախագծի հետագա կարգավորումներից պարզ չէ, թե հանձնաժողովի նախագահը այդ մասով արդյո՞ք կայացնում է փաստաթղթավորված որոշում և ծանուցում դիմողին: Ուստի, առաջարկում ենք այն հստակեցնել:
	Ընդունվել է։
Նախագծում կատարվել է համապատասխան փոփոխություն՝ նշված դրույթը հանվել է։

	3.	1-ին հավելվածի 21-րդ կետով սահմանված է, որ «Մինչև որակավորման քննության սկիզբը՝ համակարգչում զետեղված և Օրենքի 16-րդ հոդվածի 5-րդ մասի պահանջներին համապատասխան կոմիտեի պաշտոնական կայքէջում հրապարակված հարցաշարից ինքնաշխատ եղանակով պատահականության սկզբունքով ընտրվում են որակավորման քննություն անցկացնելու համար հարցեր՝ բաղկացած 100 հարցից, ինչպես նաև տարբեր բարդության 20 խնդիրներ՝ դրանց համար նախատեսված գնահատման միավորների նշագրմամբ, որոնցից 5-ը՝ 2 միավոր, 10-ը՝ 4 միավոր, 5-ը՝ 6 միավոր»: 1-ին հավելվածի 33-րդ կետով սահմանվում է, որ «Որակավորման քննությունների արդյունքների յուրաքանչյուր հարցի ճիշտ պատասխան գնահատվում է մեկ միավոր, իսկ յուրաքանչյուր խնդրի ճիշտ պատասխանը՝ պայմանավորված բարդության աստիճանով, գնահատվում է պարզից-բարդ համապատասխանաբար երկու, չորս և վեց միավորներով, սխալ պատասխանները` զրո միավոր»: Չնայած 33-րդ կետից պարզ է դառնում, որ խնդիրների գնահատականը վերաբերվում է յուրաքանչյուրին առանձին, այդուհանդերձ, առաջարկում ենք 21-րդ կետում նույնպես հստակեցնել, որ խնդիրների համար սահմանված գնահատականները վերաբերվում են յուրաքանչյուրին համապատասխան միավոր, այլապես՝ կարելի է ենթադրել, որ խնդիրներից 5-ը գնահատվում է 2 միավոր, 10-ը՝ 4 միավոր, և այլն:
	Ընդունվել է։

	4.	Նախագծով հաստատվող 2-րդ հավելվածի 16-րդ կետով սահմանվում է, որ «Հանձնաժողովի կազմում հաստատության և որակավորված ռիելթորի թեկնածուի ընդգրկվելու ժամկետի ավարտից 3 ամիս առաջ հանձնաժողովի քարտուղարը հանձնաժողովին տրամադրում է դրա վերաբերյալ տեղեկություն, որի պարագայում հանձնաժողովը 15-օրյա ժամկետում որոշում է կայացնում համապատասխան անդամի անդամությունը երկարաձգելու կամ նոր անդամ ընտրելու վերաբերյալ»։ Մինչդեռ, նույն հավելվածի 1-ին կետով սահմանված է, որ «Հանձնաժողովի անդամների նշանակումը և հանձնաժողովի կազմում փոփոխությունները կատարվում են Կադաստրի կոմիտեի ղեկավարի համապատասխան հրամանով»: Ուստի, գտնում ենք, որ ներկայացված կարգավորումները լրացուցիչ վերանայման և հստակեցման անհրաժեշտություն ունեն:
	Ընդունվել է։
Նախագծում կատարվել է համապատասխան փոփոխություն։





